ᱠᱚᱢᱚᱱᱚᱭᱮᱞᱛᱷ
ᱟᱵᱚ ᱵᱟᱰᱟᱭᱟ ᱢᱤᱫ ᱚᱠᱛᱮ ᱜᱚᱴᱟ ᱫᱷᱟᱹᱨᱛᱤ ᱨᱮ ᱵᱽᱨᱤᱴᱤᱥ ᱠᱚᱣᱟᱜ ᱨᱟᱡᱽ ᱛᱟᱸᱦᱮᱠᱟᱱᱟ᱾ ᱟᱵᱚᱣᱟᱜ ᱫᱤᱥᱟᱹᱢ ᱦᱚᱸ ᱚᱱᱟ ᱚᱠᱛᱮ ᱵᱽᱨᱤᱴᱤᱥ ᱨᱟᱡᱽ ᱨᱮ ᱜᱮ ᱛᱟᱦᱮ ᱠᱟᱱᱟ᱾ ᱵᱽᱨᱤᱴᱤᱥ ᱫᱚ ᱟᱹᱰᱤ ᱫᱟᱲᱮᱭᱟᱛᱮ ᱜᱚᱴᱟ ᱫᱷᱟᱹᱨᱛᱤ ᱠᱚ ᱥᱟᱥᱚᱱᱮᱜ ᱠᱟᱱ ᱛᱟᱦᱮᱱᱟ᱾ ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱟᱭᱢᱟ ᱫᱤᱥᱚᱢ ᱜᱮ ᱵᱽᱨᱤᱴᱤᱥ ᱨᱟᱡᱽ ᱠᱷᱚᱱ ᱯᱷᱩᱨᱜᱟᱹᱞᱚᱜ ᱠᱚ ᱮᱦᱚᱵ ᱮᱱᱟ᱾ ᱟᱫᱚ ᱵᱽᱨᱤᱴᱤᱥ ᱨᱟᱡᱽ ᱠᱷᱚᱱ ᱯᱷᱩᱨᱜᱟᱹᱞᱟᱠᱟᱱ ᱫᱤᱥᱚᱢ ᱥᱟᱶ ᱛᱟᱭᱚᱢ ᱫᱟᱨᱟᱢᱛᱮ ᱢᱚᱡᱽ ᱥᱟᱹᱜᱟᱹᱭ ᱫᱚᱦᱚᱭ ᱞᱟᱹᱜᱤᱫ ᱛᱮ ᱵᱽᱨᱤᱴᱤᱥ ᱥᱚᱨᱠᱟᱨ ᱫᱚ ᱠᱚᱢᱚᱱᱣᱮᱞᱛᱷ[᱑] ᱧᱩᱛᱩᱢᱟᱱ ᱢᱤᱫ ᱚᱨᱜᱟᱱᱟᱭᱡᱮᱥᱚᱱᱮ ᱵᱮᱱᱟᱣ ᱠᱮᱫᱟ᱾ ᱵᱽᱨᱤᱴᱤᱥ ᱨᱟᱡᱽ ᱨᱮ ᱛᱟᱦᱮᱠᱟᱱ ᱫᱤᱥᱚᱢ ᱠᱚ ᱱᱤᱭᱟᱹᱨᱮᱱ ᱢᱮᱢᱵᱟᱨ ᱠᱚ ᱦᱩᱭᱩᱜᱼᱟ᱾ ᱚᱠᱚᱭ ᱫᱤᱥᱟᱹᱢ ᱡᱩᱫᱤ ᱢᱮᱢᱵᱟᱨ ᱛᱟᱦᱮᱱ ᱵᱟᱭ ᱢᱮᱱᱠᱷᱟᱱ ᱵᱟᱭ ᱛᱟᱦᱮᱱᱟ᱾ ᱧᱮᱛᱚᱜ ᱠᱚᱢᱚᱱᱣᱮᱞᱛᱷ ᱨᱮᱱ ᱢᱮᱢᱵᱟᱨ ᱫᱚ ᱕᱓ ᱜᱚᱴᱟᱝ᱾
ᱠᱚᱢᱚᱱᱣᱮᱞᱛᱷ ᱫᱚ ᱤᱱᱴᱟᱨᱱᱮᱥᱱᱟᱞ ᱥᱚᱝᱥᱛᱷᱟ ᱠᱟᱱᱟ᱾ ᱑᱙᱔᱙ ᱥᱮᱨᱢᱟ ᱨᱮ ᱱᱤᱭᱟᱹ ᱫᱚ ᱵᱮᱱᱟᱣ ᱟᱠᱟᱱᱟ᱾ ᱥᱮᱫᱟᱭ ᱱᱤᱭᱟᱹ ᱨᱮᱱᱟᱜ ᱧᱤᱛᱩᱢ ‘ᱵᱽᱨᱤᱴᱤᱥ ᱠᱚᱢᱚᱱᱣᱮᱞᱛᱷ ᱚᱵᱽ ᱱᱮᱥᱚᱱᱥ (British Commonwealth of Nations)’ ᱛᱟᱦᱮᱠᱟᱱᱟ᱾ ᱛᱟᱭᱚᱢ ᱛᱮ ‘ᱵᱽᱨᱤᱴᱤᱥ’ ᱟᱹᱲᱟᱹ ᱫᱚ ᱚᱪᱚᱜ ᱠᱮᱫᱟ ᱠᱚ᱾ ᱱᱤᱭᱟᱹ ᱨᱮᱱ ᱢᱩᱠᱷᱤᱭᱟᱹ ᱫᱚ ᱵᱽᱨᱤᱴᱤᱥ ᱨᱮᱱ ᱨᱟᱡᱟ ᱵᱟᱝᱠᱷᱟᱱ ᱨᱟᱹᱱᱤ᱾ ᱠᱟᱹᱢᱤ ᱠᱚ ᱪᱟᱞᱟᱣ ᱞᱟᱹᱜᱤᱫ ᱛᱮ ᱱᱤᱭᱟᱹ ᱨᱮᱱᱟᱜ ᱳᱯᱷᱤᱥ ᱢᱮᱱᱟᱜᱼᱟ᱾ ᱳᱯᱷᱤᱥ ᱨᱮᱱ ᱢᱩᱠᱷᱤᱭᱟᱹ ᱫᱚ ‘ᱥᱮᱠᱨᱮᱴᱟᱨᱤ’ ᱠᱚ ᱢᱮᱛᱟᱭᱟ᱾ ᱵᱟᱨ ᱵᱚᱪᱷᱚᱨ ᱚᱠᱛᱮ ᱨᱮ ᱢᱮᱢᱵᱟᱨ ᱫᱤᱥᱚᱢ ᱠᱚᱨᱮᱱ ᱢᱩᱠᱷᱤᱭᱟᱹ ᱠᱚ ᱥᱚᱸᱜᱮ ᱠᱟᱛᱮᱜ ᱥᱮᱢᱞᱮᱫ ᱦᱩᱭᱩᱜᱼᱟ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- The Commonwealth — UK government site
- Commonwealth of Nations Secretariat*
- Commonwealth Foundation
- Royal Commonwealth Society
- Commonwealth of Independent States
- Countries
- United States
- Polish-Lithuanian Commonwealth
sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn zul_Latn eng_Latn